Suvi on käes ja on aeg elulooraamatuid lugeda. Seetõttu olingi juba mõnda aega rampsis järjekorras olnud. Kätte sain selle raamatu just enne reisi - 7 päeva laenutus! Seega saingi lugeda esmaspäeval ja eile peale reisi. No mis siis öelda? Kerge lugemine. Kristina on mulle sümpaatne, kogu nende pere on. (Kunagi väiksena osalesime isegi mingil ühisel suusavõisltusel Otepääl ja mingil korral käisime nende juures video pealt Oota sa multikaid vaatamas. Vanemad vist tundsid veidi üksteist). Kirjatöö oli muidugi lihtsakoeline, aga mingit suurt ilukirjanduslikku elamust ma ju otsima ei läinudki. Aga põnev on siiski jälgida, milline töö ja strateegia erinevate võistluste jaoks. Muu muidugi ka. Kuidagi ehe, armas, lähedane, inimlik. Einoh, mis siin ikka pikalt. Ahjaa - tegelikult oli põnev lugeda Suusaliidu tegemistest seoses nende tiimiga. Väga eestlaslik….